open-index/open-wikipedia-markdown huggingface dataset:
Coruscant

**Coruscant** je meno fiktívnej planéty vo svete Star Wars. Jej povrch je pokrytý súvislou mestskou zástavbou. Ide o najdôležitejší svet galaxie, hlavné centrum *Starej republiky*, *Galaktického impéria* i *Novej republiky* (v rôznych časoch). Preto sa na ňom nachádza budova Senátu republiky, Palác impéria či Chrám Jediov. Cez Coruscant vedú dôležité obchodné cesty, vďaka ktorým je najbohatším a najpvlyvnejším svetom, čo nepriamo potvrdzujú aj jeho hyperpriestorové súradnice (0,0,0).

V druhej filmovej trilógii Star Wars bol Coruscant zobrazovaný pomerne často. V pôvodnej sérii sa objavil len krátko, na konci Epizódy VI: Návrat Jediho.

## Popis planéty
Jediným prerušením súvislej zástavby je Západné more (*Western Sea*), s ostrovmi vytvorenými pre spríjemnenie dovolenky, a pôvodné pohorie Manarai Mountains. Pretože prirodzené zásobovanie bilióna obyvateľov vodou nie je možné, povrch planéty je pretkaný sústavou potrubí, ktoré ju privádza do centier z ľadovcov na póloch. Na povrchu planéty boli vybudované obrie budovy zaisťujúce chod ekosystému. Takmer všetko je recyklované. Ďalším problémom je množstvo oxidu uhličitého produkované obyvateľstvom. Na jeho spracovanie boli v atmosfére umiestnené špeciálne „lapače“.

Deň trvá 24 hodín a miestny rok ich má 368. Planétu obiehajú 4 mesiace, sústava má jednu centrálnu hviezdu.

## História planéty
* Coruscant sa stáva Hlavným Mestom Republiky
* Majster Jedi Arca objavuje spôsob, ako s pomocou Sily vyradiť mechanizmy
* Ulic Qel-Droma, Aleema a maskovaný Warlord Mandalor úspešne obsadzujú priestory Republiky
* Smrť Vodo Siosk - Baasa a Netus, predsedu Senátu
* Coruscant sa mení na Imperiálne mesto
* Oddelenie neľudí od ľudí
* Bail Organa a Mon Mothma sa stretávajú v Organovej rezidencii a plánujú povstanie
* Zničenie imperiálneho doku, v ktorom boli pomôcky na stavbu Hviezdy Smrti
* Kyle Katarn prenikol do prísne stráženého strediska Imperiálnych tajných operácii, aby získal dekódovací kľúč, vďaka ktorému mohol získať prístup k obsahu ukradnutej navigačnej karty obsahujúcej informácie nutné pre zastavenie projektu Dark Forces
* Admirál Zaarin sa pokúsil o prevrat v systéme Coruscant
* Po Palpatinovej smrti v bitke o Endor získala vládu nad ríšou riaditeľka vnútornej bezpečnosti Ysanne
* Coruscant sa stáva Hlavným mestom novej formujúcej sa republiky
* Thrawn začína s blokádou Coruscantu
* Coruscant je evakuovaný, kvôli Palpatínovi, ktorý bol znovuzrodený
* Palpatínovi najbližší ničia Coruscantské štvrte
* Nová Republika sa vracia na Coruscant a začína s opravami
* Hutt Durga vnikol do imperiálnych archívov a začal hľadať plány Hviezdy Smrti
* Druhé impérium útočí na zásobovače planéty
* Coruscant je terčom útokov Yuuzhan Vongom

## Externé odkazy
* Coruscant na ''starwars.com'' 
* Coruscant na ''starwars.wikia.com''  

Kategória:Planéty Hviezdnych vojen
Dagobah

**Dagobah** je meno fiktívnej planéty vo svete Star Wars. Jej neobývaný povrch je pokrytý súvislými pralesmi a močiarmi. Táto planéta je plná života, nachádzajú sa tu najrôznejšie živočíšne a rastlinné druhy. Ide o svet, kam sa ukryl Majster Yoda po III. epizóde, tu aj v V. Epizóde cvičí Luka Skywalkera v používaní Sily. Ten ho však neposlúche a vydá sa pred koncom výcviku zachrániť svojich priateľov. V závere trilógie tu Majster Yoda zomiera na starobou vo veku 900 rokov.

## Externé odkazy
* Dagobah na *starwars.com* 
* Dagobah  na *starwars.wikia.com* 

Kategória:Planéty Hviezdnych vojen
Milan Paštéka

**Milan Paštéka** (* 20. máj 1931, Trenčín – † 23. september 1998, Voznica) bol slovenský maliar, člen Skupiny Mikuláša Galandu. V jeho tvorbe dominoval človek vo vzťahu k priestoru. Venoval sa kresbe, maľbe, grafike a keramike.

## Životopis
Narodil sa v učiteľskej rodine a detstvo prežil v Rajci. Aj keď si rodičia priali, aby išiel študovať na Vysokú školu technickú, keďže otec patril k zakladajúcej generácii slovenských matematikov, rozhodol sa pre štúdium na Vysokej škole výtvarných umení v Bratislave. Po vynútenom odchode z ateliéru Ľudovíta Fullu v roku 1952 pokračoval v štúdiu v ateliéri Jána Želibského. Študoval v rokoch 1950 až 1955. V roku 1957 bol zakladajúcim členom Skupiny Mikuláša Galandu, činnosť ktorej bola ukončená v roku 1968.

V roku 1958 zatvorili maliarovi v predvečer vernisáže prvú samostatnú výstavu v Galérii Cypriána Majerníka, neskôr, v roku 1965 ho za výstavu v *Mestskej galérii* postihli kruté kritiky zo strany režimových maliarov. V roku 1972 bol vylúčený zo Slovenského zväzu výtvarných umelcov.

Neskôr sa zúčastnil na výstavách československého a slovenského výtvarného umenia v Paríži, Düsseldorfe, Sao Paule, Benátkach, Mníchove, Berlíne, Kolíne nad Rýnom, Essene, Ósake, Moskve, Novare, Seville, Budapešti, Esslingene a v New Yorku. Doma aj v zahraničí mal viac ako 30 samostatných výstav.

Tragicky zomrel pri automobilovej nehode na strednom Slovensku.

## Dielo
* *Oravské záznamy* – cyklus kresieb
* Vystavené autorove obrazy nájdete v Galérií Nedbalka

## Ocenenie
* 1966 – Cena Cypriána Majerníka 
* 1999 – Cena Martina Benku 
* 1999 – Výročná cena Združenia A-R Christmas

## Referencie


## Externé odkazy
* Milan Paštéka životopis na osobnosti.sk
* 

Kategória:Slovenskí maliari
Kategória:Osobnosti z Trenčína
DinoPark Bratislava

náhľad|DinoPark Bratislava

**DinoPark Bratislava** bol zábavný park určený pre verejnosť, ktorý sa rozprestieral na ploche troch hektárov ako súčasť areálu ZOO Bratislava. Vznikol v roku 2004 a v roku 2021 ukončil svoje fungovanie. Zobrazoval modely dinosaurov v ich prirodzenom prostredí.

V lesnom prostredí bolo umiestnených takmer 50 modelov dinosaurov v životnej veľkosti, ktoré boli ozvučené a niektoré z nich aj robotické. Modelyboli vytvorené na základe aktuálnych vedeckých poznatkov a nájdených fosílií. Pohyblivé – robotické modely boli riadené počítačom a niektoré zvládali až 8 pohybov. Celý komplex bol synchronizovaný centrálnym počítačom. Dinosaury stáli po oboch stranách pozdĺž lesnej cesty. Pri každom z modelov bol umiestnený popis so základnými údajmi. Medzi najzaujímavejšie patria Allosaurus, Diplodocus alebo Tyranosaurus. Celkovo sa v DinoParku nachádzalo viac než 20 scén zasadených do prostredia pripomínajúceho druhohornú prírodu.

Súčasťou expozície bolo aj detské paleontologické ihrisko s ukrytou kostrou pravekého tvora, náučný chodník a 3D kino s panoramatickým filmom FinoDino a DinaMina, pripraveným špeciálne pre DinoPark. V štýle druhohôr bola upravená taktiež predajňa suvenírov DinoShop, občerstvenie DinoCafé s DinoZmrzlinou i DinoGril.

Od 1. mája 2006 bola v DinoParku umiestnená 200 mil. rokov stará druhohorná rastlina Wolémia.

## Referencie

## Iné projekty

## Externé odkazy
* DinoPark Bratislava

Kategória:Parky na Slovensku
Kategória:Parky a záhrady v Bratislave
Kategória:Zábavné parky na Slovensku
Európska cesta 37

**Európska cesta 37** je európska cesta vedúca z Delmenhorstu v Dolnom Sasku do Kolína v Severnom Porýní-Vestfálsku. Spája E22 a E31. Na celej dĺžke 293 km prechádza diaľnicou A1.

## Priebeh
E37 prechádza cez mestá Delmenhorst, Wildeshausen, Cloppenburg, Vechta, Bramsche, Osnabrück, Lengerich, Greven, Münster, Hamm, Kamen, Dortmund, Unna, Schwerte, Hagen, Wuppertal, Remscheid, Leverkusen a Kolín. 

E37 sa križuje s ďalšími európskymi cestami. Sú nimi E233, E30, E34, E331, E41 a E35.

## Referencie
* 

## Iné projekty

37
Kategória:Cestná infraštruktúra v Nemecku
ČEZ Aréna

**ČEZ Aréna** môže byť:

* bývalý názov arény v Ostrave; dejisko majstrovstiev sveta v ľadovom hokeji 2004, pozri Ostravar Aréna
* aréna v Plzni, pozri ČEZ Aréna (Plzeň)

## Pozri aj
* ČEZ Arena v Pardubiciach
Ostravar Aréna

**Ostravar Aréna** (predtým **Palác kultury a sportu** a **ČEZ Aréna**) je multifunkčná aréna v Ostrave. Otvorená bola v roku 1986 a rekonštruovaná za takmer 700 miliónov Kč v rokoch 2003 a 2004. Je domovským stánkom hokejového klubu HC Vítkovice Steel.

Hlavným dôvodom rekonštrukcie bolo organizovanie Majstrovstiev sveta v ľadovom hokeji 2004. O rok neskôr sa tu konali aj Majstrovstvá Európy UEFA vo futsale 2005. Na konci roku 2008 sa v ČEZ Aréne uskutočnili Majstrovstvá sveta vo florbale mužov 2008.

## Panoráma

## Iné projekty

## Externé odkazy
* Oficiálna stránka na www.arena-vitkovice.cz  

Kategória:Hokejové štadióny v Česku
Kategória:Šport v Ostrave
Kategória:Architektúra z 1986
Tuzovskij

**Tuzovskij** je názov vulkanického komplexu, pozostávajúceho z trojice prekrývajúcich sa štítových vulkánov, nachádzajúceho sa v západnej časti polostrova Kamčatka v pohorí Stredokamčatský chrbát. Masív komplexu je budovaný prevažne bazaltovými až bazaltovo-andezitovými horninami a jeho vek sa odhaduje na neskorý pleistocén až začiatok holocénu. Najvyšší člen komplexu je *Tuzovskij* (1&nbsp;533&nbsp;m), nachádzajúci sa na juhozápadnom okraji, *Tvitunup* (1&nbsp;450&nbsp;m) je na severnom okraji a *Srednyj* (1&nbsp;410&nbsp;m) sa nachádza medzi nimi. Staršie geologické prieskumy identifikovali podľa morfológie viacero vulkanických centier holocénneho veku, no novší prieskum spochybňuje takýto mladý vek.

## Externé odkazy
* www.volcano.si.edu - vulkanický komplex Tuzovskij na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
Henri Nestlé

**Henri Nestlé**, narodený ako **Heinrich Nestle** (* 10. august 1814, Frankfurt nad Mohanom, Svätá rímska ríša nemeckého národa – † 7. júl, 1890, Glion, Švajčiarsko), bol švajčiarsky podnikateľ, zakladateľ nadnárodného koncernu Nestlé.

## Externé odkazy
*Henri Nestlé biografia
*O firme Nestlé

Kategória:Švajčiarski podnikatelia
Kategória:Osobnosti z Frankfurtu nad Mohanom
Vulkan Gornogo Instituta

**Vulkan Gornogo Instituta** () alebo **Gornyj Institut** () je v súčasnosti neaktívny stratovulkán, nachádzajúci sa na polostrove Kamčatka, na východnom okraji grabenu, tiahnúceho sa od úpätia sopky Kebenej. Severovýchodné a juhozápadné svahy vulkánu sú posiate početnými troskovými kužeľmi. Gornyj Institut je jednou z mála sopiek v pohorí Stredokamčatský chrbát, ktorá bola dokázateľne aktívna v holocéne. Vek najmladších pyroklastických uloženín bol datovaný na 700 rokov pred súčasnosťou.

## Externé odkazy
* www.volcano.si.edu - Vulkan Gornogo Instituta na Global Volcanism Program 
* http://www.kamchatsky-krai.ru - Vulkány Kamčatky 

Kategória:Sopky Kamčatky
Kategória:Stratovulkány
Kategória:Vyhasnuté sopky
Kinenin (sopka)

**Kinenin** je osamotene stojaci maar, nachádzajúci sa v západnej časti polostrova Kamčatka, neďaleko rieky Kinenin, asi  severozápadne od vulkánu Šiveluč. Maar má priemer asi  a je čiastočne zaliaty vodou, ktorej hladina je vo výške  nad hladinom mora (okraje samotého maaru siahajú do výšky ). Kinenin je najmladší známy maar na Kamčatke, jeho vznik sa datuje na rok 850 (± 50 rokov). Erupcia vyprodukovala početné mafické pyroklastiká, v súčasnosti uložené severovýchodne od okraja maaru.

## Externé odkazy
* www.volcano.si.edu – maar Kinenin na Global Volcanism Program 

Kategória:Sopky Kamčatky
Kategória:Maary
Zimní stadion Za Lužánkami

**Zimní stadion Za Lužánkami** bol hokejový štadión nachádzajúci sa v Brne. Štadión bol dlho domovským stánkom klubu HC Kometa Brno. Ten sa odtiaľ vysťahoval v roku 1998. Po ňom tu hral klub HC Ytong Brno, ale jeho pôsobenie na štadióne Za Lužánkami bolo krátke. Svoj domací stánok tu mali jeden rok. Potom sa štadión uzavrel, začal chátrať a stal sa útočiskom pre bezdomovcov. Niekoľkokrát tu vypukol aj požiar. Po demolácii arény, sa momentálne plánuje postavenie novej multifunkčnej haly na jej mieste.

## Galéria

Obrázok:Hokejová hala Za Lužánkami (2).jpg|Zimní stadion Za Lužánkami (interiér)
Obrázok:Hokejová hala Za Lužánkami (3).jpg|Zimní stadion Za Lužánkami (interiér)
Obrázok:Hokejová hala Za Lužánkami (4).jpg|Zimní stadion Za Lužánkami (exteriér)


## Referencie

## Iné projekty

## Externé odkazy
* Článok o štadióne

Kategória:Hokejové štadióny v Česku
Kategória:Stavby v Brne
Kategória:Šport v Brne
Kategória:Architektúra z 1946
Bliznecy

**Bliznecy** (Близнецы) je osamotene stojaci súbor utuhnutých lávových prúdov, nachádzajúci sa na polostrove Kamčatka východne od pohoria Stredokamčatský chrbát a asi 80&nbsp;km severne od vulkánu Šiveluč. Objem láv má asi 0,5&nbsp;km³ a vek ich erupcie sa datuje na rok 1060 pred Kr.

## Externé odkazy
* www.volcano.si.edu  - vulkanický komplex Bliznecy na Global Volcanism Program 

Kategória:Sopky Kamčatky
ČEZ Arena

**ČEZ Arena** (predtým **Duhová Arena**) je športová aréna, ktorá sa nachádza v českom meste Pardubice. Kapacita arény je 10 300 divákov.

Aréna prešla veľkou rekonštrukciou v roku 2001, a pár dní na to sa tu už konali majstrovstvá sveta v ľadovom hokeji hráčov do 20 rokov 2002. Toto podujatie sa tu konalo aj v roku 2008.

Aréna je domácim stánkom klubu HC Moeller Pardubice.

## Referencie

## Iné projekty

## Externé odkazy
Oficiálna stránka

Kategória:Hokejové štadióny v Česku
Kategória:Šport v Pardubiciach
Kategória:Architektúra z 1960
Kategória:Stavby v Pardubiciach
Zoznam rozhľadní na Slovensku

Toto je **zoznam existujúcich, zaniknutých a plánovaných verejne prístupných [[rozhľadňa|rozhľadní]] na [[Slovensko|Slovensku]]**.

## Existujúce rozhľadne
V súčasnosti stojace rozhľadne na Slovensku, radené podľa krajov od západu na východ. Počet: **145**

**Poznámky:**
* riziková – rizikový výstup, len na vlastné nebezpečenstvo, nevhodná pre deti
* údaj „*výška*“ udáva celkovú výšku stavby, nie výšku vyhliadkovej pološiny
* údaj „*vznik*“ udáva rok výstavby súčasne stojacej rozhľadne v danej lokalite
* kliknutím na ikonku v záhlaví stĺpca je možné tabuľku usporiadať podľa vlastného kritéria
* pre zobrazenie fotografie kliknite na náhľad alebo na číslo

### Mapa

## Zaniknuté rozhľadne

[thumb|upright=0.5|Zaniknutá rozhľadňa na [Hradová (vrch)|Hradovej pri Košiciach]]
thumb|upright=0.5|Rozhľadňa na sedle Beskyd v roku 2012

## Plánované rozhľadne a rozhľadne vo výstavbe
thumb|upright=0.5|Rozhľadňa Monte Móry vo výstavbe/v rekonštrukcii v roku 2016

## Pozri aj
* Rozhľadňa
* Zoznam najvyšších stavieb na Slovensku
* Zoznam najvyšších veží na svete

## Iné projekty

## Externé odkazy
* Rozhľadne na Slovensku na rozhledny-slovensko.webz.cz
* Rozhľadne na Slovensku na rozhladne.szm.sk
* Rozhľadne na Slovensku na turistik.sk
* Rozhľadne Slovenska od lovcivyhladov.sk


Rozhľadne
Titila

**Titila** je jedným z najmladších štítových vulkánov nachádzajúcich sa v pohorí Stredokamčatský chrbát na polostrove Kamčatka. Sopka leží bokom od centrálneho chrbta pohoria na brehu jazera Glubokoje a tvorí ho dvojica prekrývajúcich sa štítových vulkánov (*Titila* a *Rassošina*). Masív komplexu je tvorený prevažne bazaltami a jeho posledná erupcia sa datuje na 550 rokov pred Kr.

## Externé odkazy
* www.volcano.si.edu - vulkanický komplex Titila na Global Volcanism Program 

Kategória:Sopky Kamčatky
Kategória:Štítové vulkány
Death Star

**Hviezda smrti** bola gigantickou vojenskou základňou vo fiktívnom svete Star Wars. Po celú filmovú sériu boli vyrobené dve (jedna v epizóde IV a Rogue One, a druhá v epizóde VI). Táto základňa bola neblaho preslávená svojou schopnosťou ničiť celé planéty. 

## Popis
Je to majstrovská a skoro dokonalá zbraň. Dokáže skočiť do hyperpriestoru a vďaka superlaseru dokáže zničiť planétu jediným výstrelom (aj keď druhá Hviezda Smrti bola zničená ešte pred demonštráciou jej plnej síly). Planetárne štíty, ktoré by inak odrazili celé flotily, boli neúčinné proti takejto zbrani. 

Prvá hviezda smrti niesla 27&nbsp;048 dôstojníkov, 774&nbsp;576 členov posádky, medzi nimi patrila pechota, piloti, úradníci, 400&nbsp;000 pomocných pracovníkov a viac než 25&nbsp;000 Stormtrooperov. Toto predstavuje iba minimálnu posádku a stanici by v skutočnosti mohla vmestiť až niekoľkokrát viac členov. Tak isto niesla útočné raketoplány, Skipray Blastboaty, útočné krížniky, výsadkové lode, pozemné vozidlá a podporné plavidla ako 7 200 stíhačiek typu TIE. Pre povrchovou ochranu má 10&nbsp;000 batérii Turbolaserov, 2&nbsp;500 Iónových diel a najmenej 700 Vlečných lúčov a Superlaser. Dokonca i bez svojho superlaseru niesla Hviezda Smrti toľko jednotiek, že mohla obsadiť celý planetárny systém. Je to naozaj jedinečná bojová superloď svojej doby.

## Externé odkazy
* Hviezda smrti na *starwars.wikia.com* 

Kategória:Hviezdne vojny
Geonosis

**Geonosis** je meno fiktívnej planéty vo svete Star Wars. Jej povrch je pokrytý súvislou púšťou s vysokým obsahom železa. Domovskou rasou sú tu Geonosania. Planéta má prstence tvorené asteroidy a orbitálnymi troskami. Na Geonosisu sa odohrala prvá bitka klonových vojen Republiky s Jedijmi proti Separatistom.

## Externé odkazy
* Geonosis na *starwars.com* 
* Geonosis na *starwars.wikia.com* 

Kategória:Planéty Hviezdnych vojen
Hoth (fiktívna planéta)

**Hoth** je meno fiktívnej planéty vo svete Star Wars. Jej neobývaný povrch je pokrytý iba ľadom a snehom. Vyskytuje sa tu len niekoľko živočíšnych druhov. Na začiatku V. Epizódy sa tu ukryjú Rebelovia, avšak Impérium ich základňu objaví a odohrá sa tu bitka, z ktorej musia hlavné postavy uniknúť.

## Externé odkazy
* Hoth na *starwars.com* 
* A scientific investigation into the planet Hoth  
* Základňa Echo na *starwars.com* 
* Základňa Echo na *starwars.wikia.com* 

Kategória:Planéty Hviezdnych vojen
Kamino

**Kamino** je meno fiktívnej planéty vo svete Star Wars. Jej povrch tvorí iba oceán, je to vodný svet domovskej rasy Kaminoáncov. Kaminoánci sú vynikajúci klonovači, ktorí vytvorili klonovú armádu podľa nájomného lovca Jango Fetta pre Republiku. Jeho takzvaný syn Boba Fett je v skutočnosti jediný klon bez akejkoľvek úpravy.

I TOUGHT DOOKU EREASED THIS!

## Externé odkazy
* Kamino na *starwars.com* 
* Kamino  na *starwars.wikia.com* 

Kategória:Planéty Hviezdnych vojen
Kashyyyk

**Kashyyyk** je meno fiktívnej planéty vo svete Star Wars. Jej povrch tvoria hlavne močiare a pralesy niekoľko kilometrov vysokých stromov Wroshyr. Je to domovská planéta Wookiov, najsilnejších inteligentných bytostí v galaxii. Hlavné mesto planéty je Rwookrrorro. V III. epizóde sa na tejto planéte odohrala bitka medzi Klonovou armádou a Separatistami, počas ktorej bol Palpatinom vydaný rozkaz 66, ktorý Majster Yoda vycítil, popravcov zabil a následne z planéty utiekol. Leia využila Kashyyyk v dobe vlády veľkoadmirála Thrawna ako úkryt pred Noghrii, ktorý ju mal zajať.

## Externé odkazy
* Kashyyyk na *starwars.com* 
* Kashyyyk  na *starwars.wikia.com* 

Kategória:Planéty Hviezdnych vojen
Paškvil

**Paškvil** môže byť:
* (často anonymný) urážlivý či výsmešný ucelený text, hanopis
* výsmech, skreslenie skutočnosti; urážajúca, zúrivá kritika
* urážlivá a nepodarená napodobenina
* umelecký/literárny/vedecký brak, bezcenné literárne/umelecké/vedecké dielo

## Zdroj
* paškvil. In:
Šišeľ

**Šišeľ** je masívny, 2&nbsp;525&nbsp;m vysoký, v súčasnosti neaktívny štítový vulkán, nachádzajúci sa na polostrove Kamčatka v centrálnej časti pohoria Stredokamčatský chrbát, niekoľko kilometrov východne od vulkánu Meždusopočnyj. Masív vulkánu je budovaný prevažne bazaltovými horninami a jeho vrchol je trvalo zaľadnený. Južné až juhozápadné svahy Šišeľa sú pokryté niekoľkými troskovými kužeľmi a na severnom svahu sa nachádza utuhnutý mohutný lávový prúd. Vek poslednej erupcie nie je presne datovaný, no odhaduje sa na koniec pleistocénu až začiatok holocénu.

## Externé odkazy
* www.volcano.si.edu - štítový vulkán Šišeľ na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
Kategória:Dvojtisícovky v Rusku
Jelovskij

**Jelovskij** je názov skupiny prekrývajúcich sa štítových vulkánov, nachádzajúcej sa na polostrove Kamčatka v centrálnej časti pohoria Stredokamčatský chrbát severovýchodne od vulkánu Šišeľ a juhovýchodne od vulkánu Alngej. Dominantným členom komplexu je mohutný lávový prúd, utuhnutý na ploche cez 100&nbsp;km² a s objemom cez 400&nbsp;km³, nachádzajúci sa severovýchodne od Jelovského. Jeho vek je stanovený na raný holocén.

## Externé odkazy
* www.volcano.si.edu - vulkanický komplex Jelovskij na Global Volcanism Program 

Kategória:Sopky Kamčatky
Kategória:Štítové vulkány
Michael Weston

**Michael Weston**, vlastným menom **Michael Rubenstein**, (* 25. október 1973, New York, New York, USA) je americký televízny a filmový herec.

## Filmografia
* *[[Ugly]]* (2000) ako Danny
* *[[Sally]]* (2000) ako Bugs
* *[[Cherry Falls]]* (2000) ako Ben
* *[[Wishcraft]]* (2002) ako Brett Bumpers
* *[[Hart's War]]* (2002) ako Pfc. W. Roy Potts
* *[[Evil Alien Conquerors]]* (2002) ako Kenny
* *[[Helter Skelter]]* (2004)  ako Bobby Beausoleil
* *[[Garden State]]* (2004) ako Kenny
* *[[The Dukes of Hazzard]]* (2005) ako Deputy Enos Strate
* *[[The Last Kiss]]* (2006) ako Izzy
* *[[Wedding Daze]]* (2007) ako Ted
* *[[Pathology]]* (2008) ako Jake

## Televízia
* *[[Saved]]* – epizóda: 1.2 "The Lady & the Tiger" ako Tim Reston
* *[[Law & Order: Special Victims Unit]]* – epizódy: 8.16 "Philadelphia," 8.19 "Florida", 8.22 "Screwed"
* *[[Scrubs]]* – epizódy "His Story IV", "My Perspective", "My Therapeutic Month", "My Fishbowl" ako Private Brian Dancer
* *[[Psych]]* – epizódy "Cloudy...Chance of Murder" ako Counselor Hornstock
* *[[Six Feet Under]]* – epizódy: 5.10 "All Alone", 4.12 "Untitled", 4.8 "Coming And Going", 4.5 "That's My Dog" ako Jake
* *[[Monk]]* – epizódy: 3.7 "Mr. Monk and The Employee Of The Month" ako Morris
* *[[Frasier]]* – epizódy: 10.14 "Daphne Does Dinner" 
* *[[Night Man]]* – epizódy: 1.17 "Chrome II"
* *[[Dr. House|House]]* –  "Not Cancer" (5.2), "Adverse Events" (5.3), a "Lucky Thirteen" (5.5) ako Lucas Douglas

Kategória:Filmoví herci USA
Kategória:Televízni herci USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Osobnosti USA židovského pôvodu
Kategória:Osobnosti z New Yorku
Karol Scherz

**Karol Scherz de Vasoja** (* 17. január 1807, Bratislava – † 19. september 1888, Bratislava) bol slovenský rímskokatolícky kňaz a ľudomil.

Karol Scherz sa narodil ako syn  zakladateľa a predsedu Katolíckeho dobročinného spolku v Bratislave Filipa Scherza. Vyštudoval teológiu a od roku 1855 bol farárom na bratislavskom Zuckermandli, nazývanom tiež Theresienstadt. Táto časť mestského  Podhradia je v súčasnosti z veľkej časti zbúraná. História mesta zaznamenala, že páter Scherz bol známy svojou dobročinnosťou a ľudomilnosťou.
Uvádza sa, že pri požiaroch a povodniach, ktoré sa v tejto časti mesta často vyskytovali, zachránil vyše 50 ľudí.

Karol Scherz zomrel na následky úrazu, ktorý utrpel  dňa 18. septembra 1888. K 20. výročiu jeho smrti mu vďační obyvatelia Bratislavy v roku 1908 umiestnili  na tamojšom kostole Najsvätejšej Trojice  pamätnú tabuľu. Po pátrovi Scherzovi bol pomenovaný detský domov (ktorý vlastne slúžil aj ako chudobinec pre  núdznych) na Vydrici v bývalom šľachtickom paláci baróna  Brauneckera.

Kategória:Slovenskí rímskokatolícki kňazi
Kategória:Osobnosti z Bratislavy
Mustafar

**Mustafar** je fiktívna planéta zo sveta Star Wars. Je to vulkanická planéta pokrytá lávou a stovkami aktívnych sopečných kráterov. 

## Udalosti na Mustafare
V epizóde III – Pomsta Sithov sa tu stretol Obi-Wan Kenobi s Anakinom Skywalkerom. Obi-Wan chce svojho bývalého žiaka zachrániť z moci Temnej strany Sily. Hneď po pristatí na Mustafaru však pozná, že sa Anakin zmenil. Počas krátkeho okamihu na seba zaútočia. V ňom Obi-Wan definitívne stratí akúkoľvek vieru na Anakinovu záchranu. Mladý Skywalker pri súboji spadne príliš blízko prúdu lávy a je ťažko zohavený. Na pomoc sa mu vydá Imperátor Darth Sidious, ktorý ho odvezie na Coruscant a pokúsi sa ho zachrániť.

## Externé odkazy
* Mustafar na *starwars.com* 
* Mustafar na *starwars.wikia.com* 

Kategória:Planéty Hviezdnych vojen
Remy Hadleyová

MUDr. **Remy Hadley** je fiktívna postava v seriáli Dr. House, ktorú stvárňuje herečka Olivia Wildeová. Je lekárka a je členkou diagnostického tímu Grega Housea. Má prezývku *„Trinástka“*, podľa čísla, ktoré jej pridelil Dr. House pri výbere kolegov do nového tímu.

Kategória:Dr. House
Hoobastank

**Hoobastank** je americká rocková skupina, najviac známa svojím hitom „The Reason“ z roku 2004, a ďalšími hitmi ako „Crawling in the Dark“ a „Running Away“. Skupina bola založená v roku 1994 v Agoura Hills v Kalifornii. Založili ju spevák Doug Robb, gitarista Dan Estrin, bubeník Chris Hesse, a pôvodný basgitarista Markku Lappalainen. Dodnes skupina vydala štyri štúdiové albumy a jedno EP. Celosvetovo skupina predala 10 miliónov albumov.

## Členovia
### Súčasní
*Doug Robb – hlavné vokály, rytmická gitara (1995 – súčasnosť)
*Dan Estrin – sólová gitara (1995 – súčasnosť)
*Jesse Charland – basová gitara  (2009 – súčasnosť) 
*Chris Hesse – bicie (1995 – súčasnosť)

### Bývalí
*Jeremy Wasser – saxofón (1995 – 2000)
*Derek Kwan – saxofón (1997 – 1999)
*Markku Lappalainen – basová gitara (1995 – 2005)
*Josh Moreau – basová gitara (2006 – 2008)
*David Amezcua – basová gitara (2008)

## Diskografia
### Štúdiové albumy
* *[[Muffins]]* (1997)
* *[[They Sure Don't Make Basketball Shorts Like They Used To]]* (1998)
* *[[Hoobastank (album)|Hoobastank]]* (2000)
* *[[The Reason]]* (2004)
* *[[Every Man for Himself]]* (2006)
* *[[For(N)ever]]* (2009)

### Single

## Referencie

## Iné projekty

## Externé odkazy
* Oficiálna webstránka
* 

Kategória:Post-grunge hudobné skupiny USA
Kategória:Alternatívnorockové hudobné skupiny USA
Kategória:Hudobné skupiny z 1994
Antifa

**Antifa** (skratka z nem. *Antifaschismus*) je ľudové skrátené označenie pre:
*Antifašistická akcia alebo zriedkavejšie iné militantné antifašistické zoskupenie či militantné antifašistické hnutie, najmä v spojeniach typu "Antifa + názov mesta/regiónu pôsobenia", pozri Antifašistická akcia a militantný antifašizmus  
*antifašizmus, antifašistický
Ciferný súčet

**Ciferný súčet** je súčet všetkých cifier (číslic) čísla v danej číselnej sústave.

Obvykle sa pod číselným súčtom rozumie súčet číslic v desiatkovej sústave. Napríklad ciferný súčet čísla *123* je *6*. Existuje však aj ciferný súčet v iných číselných sústavách, ktorý sa však pre praktické výpočty nepoužíva tak často.

Ciferný súčet je dôležitý napríklad pri stanovení, či je číslo deliteľné nejakým iným číslom. Napríklad čísla deliteľné číslom tri v desiatkovej sústave sú tie čísla, ktorých ciferný súčet je deliteľný 3.

Číselný súčet toho istého čísla môže byť a väčšinou aj je v rôznych číselných sústavách rôzny. Napríklad číslo 10 má v desiatkovej sústave ciferný súčet 1, v dvojkovej sústave má ciferný súčet 10_2 = 2_{10}. 

## Pozri aj

* Deliteľnosť
* Číselná sústava

## Externé odkazy

* Ciferný súčet.  
* Cifry, cifry, cifričky...  

Kategória:Algebra
Palisáda (stena)

**Palisáda** alebo ** palisády** je stena tvorená kôlmi, ktoré sú pevne zarazené kolmo do zeme alebo na vrchol opevnenia. Jednotlivý kôl palisády sa takisto nazýva **palisáda**. Mala buď obrannú funkciu, teda slúžila ako opevnenie (proti útočníkom alebo v praveku aj proti zveri) alebo ohraničovala vnútorné plochy sídliska, kultového miesta či hrobu.

## Palisáda ako opevnenie
Ak sa používala na obranné účely, boli koly zarazené tesne vedľa seba a často boli v kombinácii s inými obrannými prvkami ako napríklad vodnými priekopami. Palisádové koly sú obyčajne zhruba 35 cm hrubé, zo zeme vyčnievajú asi 2 m, zeme sú zapustené 1 m, na vrchole sú zašpicatené a horný okraj môže byť upravený s okienkami pre obrancov a podobne.

Toto opevnenie malo využitie v praveku až stredoveku na obranu pred nepriateľmi.  Výhodou bol ľahko dostupný stavebný materiál, nevýhodou zraniteľnosť voči ohňu. Najviac sa uplatnilo na ochranu miest a menších pevností. S objavom obliehacích strojov ho vystriedali kamenné opevnenia. Na území Slovenska sa skončila éra hradov z dreva a palisád po tatárskom vpáde v prvej polovici 13. storočia, kedy sa ukázali drevené opevnenia ako nedostatočné pred mongolským spôsobom dobýjania hradov.náhľad|vpravo|Rekonštrukcia rímskeho opevnenia s palisádami

## Iné projekty

Kategória:Opevnenie
Kategória:Ploty
Antifašistická akcia

**Antifašistická akcia** alebo skrátene **Antifa** je názov organizácií radikálneho alebo militantného ľavicového antifašistického odporu. 

Prvú organizáciu pod týmto názvom vytvorila v roku 1930 Komunistická strana Nemecka na obranu proti rastúcemu nacistickému hnutiu v krajine. Dnes pôsobia skupiny AFA po celej Európe a hlásia sa prevažne k anarchizmu. Antifašistická akcia je spravidla reakciou na činnosť krajnej pravice. Na Slovensku vznikla Antifa ako reakcia na pouličné násilie neonacistov, ktoré sa objavovalo najmä v 90. rokoch 20. storočia, ale aj po roku 2000. V súčasnosti je relatívne slabo organizovaná a relatívne málo ľudí sa hlási k radikálnejšiemu antifašizmu.
V Spojených štátoch došlo po zvolení Donalda J. Trumpa za prezidenta k nárastu protestov Antifašistickej akcie, ktoré sa zameriavali okrem krajnej pravice (biely nacionalizmus, alternatívna pravica), aj voči tradičným konzervatívcom a libertariánom. Počas protestov sa niektorí sympatizanti Antifa podielali na vandalizme a v styku s krajnou pravicou došlo aj k násiliu. Prezident Trump v júli 2019 v súvislosti s násilným útokom antifašistov na konzervatívneho novinára Andyho Ngoa v Portlande vyhlásil, že uvažuje o zaradení Antify medzi domáce teroristické organizácie v USA.

## Literatúra
* Martin Bastl, Miroslav Mareš, Josef Smolík, Petra Vejvodová: Krajní pravice a krajní levice v ČR. Praha: Grada Publishing, 2011.

## Referencie

## Iné projekty

Kategória:Antifašizmus
Kategória:Politické hnutia
Kategória:Politické organizácie
Zábavný park

[thumb|[Disneyland]]

**Zábavný park** (alebo aj **lunapark**) je všeobecný pojem pre súbor kolotočov, horských dráh a iných zábavných atrakcií postavený pre zábavu veľkého počtu ľudí. Je viac prepracovanejší a zložitejší než jednoduchý mestský park alebo ihrisko, ktoré zvyčajne poskytujú atrakcie zamerané len na určitý okruh užívateľov. **Tematický zábavný park** je typ zábavného parku, ktorý bol postavený na jednu alebo viaceré témy, ako je napríklad Americký Západ, či Atlantis. 

Zábavné parky v Európe sa vyvinuli z veľtrhov a rekreačných centier, ktoré boli vytvorené pre oddych ľudí. Najstarší zábavný park na svete (otvorený v 1583) je Bakken v Klampenborgu, severne od Kodane, Dánsko. 

Zábavné parky sú často rozdelené na rôzne sekcie, v ktorých sa odohrávajú špeciálne príbehy. Netematický zábavný park má spravidla len málo spoločných tém, zatiaľ čo v tematických zábavných parkoch sú všetky atrakcie spájané spoločnou témou, napríklad Čarovné kráľovstvo vo Walt Disney World, Walt Disney.

## Tematický zábavný park

Tematické zábavné parky vychádzajú z jednej témy, alebo myšlienky. Ich tvorcovia sa zamerajú na jeden alebo viacero spoločných charakteristík, ktoré spájajú jednotlivé zábavné prvky parku. To znamená, že v tematickom parku s tematikou Santa Clausa, jeho elfov a Vianoc, sú vždy kolotoče a rozmanité atrakcie aj vianočné ozdoby, rozprávky o Vianociach, vianočné stromčeky, imitácie snehu, sane, atď. Presne takýto príklad zábavného parku existuje v americkom New Hampshire s názvom Santa’s Village.

Tematiky parkov však môžu byť rôzne. Príkladom sú parky ako Disney Land, Lego Land, Wild Wild West park, atď.

Kategória:Zábava
Mirko Cvetković

**Mirko Cvetković** () (*16. august 1950) je srbský politik. V rokoch 2008 - 2012 predsedom vlády Srbska. Od 15. mája 2007 do nástupu na premiérsky post bol ministrom financií vo vláde Vojislava Koštunicu.

## Biografie

Mirko Cvetković vyštudoval ekonómiu na Univerzite v Belehrade. Po štúdiu na 10 rokov pracoval v Ústave baníckej činnosti a ďalších 6 rokov na Ústave ekonómie. Následne 7 rokov pracoval ako poradca v poradenskej spoločnosti CES MECON.

V 80. rokoch dvadsiateho storočia bol konzultantom Svetovej banky pre programy v Pakistane, Indii a Turecku. Pracoval aj pre Rozvojový program OSN v Somálsku.

Od roku 1998 do roku 2001 bol ekonomický poradca na Ústave baníctva. V januári 2001 prevzal pozíciu námestníka ekonomiky a privatizácie. V rokoch 2003-2004 pôsobil ako riaditeľ agentúry pre privatizáciu. 15. mája 2007 sa stal druhým ministrom financií vo vláde premiéra Vojislava Koštunicu, ktorý zastával do 7. júla 2008.

Mirko Cvetković je ženatý a má dve deti.

## Premiér

Po parlamentných voľbách 27. júna 2008 ho prezident Srbska Boris Tadić poveril zostavením vlády a ním navrhnutý kabinet bol schválený Národným konventom 7. júla 2008. Zo 164 prítomných poslancov 250-členného parlamentu ho v hlasovaní podporilo 127. Cvetković vytvoril vládnu koalíciu z Demokratickej strany, strany G17 Plus, Socialistickej strany Srbska a maďarskej koalície a bosnianskej strany Zoznam.

Vo inauguračnom svojom prejave oznámil, že prvým krokom jeho vlády by malo byť predložiť na ratifikáciu Stabilizačnú a asociačnú dohodu s EÚ, ktorá by mala viesť k hlavnému cieľu - k splneniu podmienok pre pristúpenie Srbska k EÚ na konci súčasného funkčného obdobia vlády. Zároveň Cvetković uviedol, že Srbsko neuzná nezávislosť Kosova.

## Referencie

Kategória:Srbskí politici
Kategória:Predsedovia vlády Srbska
Prorektor

**Prorektor** je titul používaný na vysokých školách pre zástupcu rektora. Prorektorov menuje a odvoláva rektor, v systémoch riadenia univerzít, založených na akademickej samospráve (napr. Slovensko, Česko), prorektorov rektor navrhuje akademickému senátu, ktorý ich volí v priamej voľbe. Prorektori sú za svoju činnosť zodpovední rektorovi a akademickému senátu a zastupujú rektora v presne stanovených oblastiach napr. prorektor pre študijné záležitosti, prorektor pre vedu atď.

## Pozri aj
*Profesor (vedecko-pedagogická hodnosť)
*dekan
*rektor
*prodekan

Kategória:Vysoké školy
Kategória:Tituly
Chris Taub

MUDr. **Chris Taub** je fiktívna postava v seriáli *[[Dr. House]]*, ktorú stvárňuje herec Peter Jacobson. Jeho špecializácia je plastická chirurgia a je členom diagnostického tímu Dr. Gregory Housea vo fakultnej nemocnici Princeton-Plainsboro.

Kategória:Dr. House
Lawrence Kutner

**Dr. Lawrence Kutner** je fiktívna postava v seriáli Dr. House, ktorého postavu stvárňuje Kal Penn. Je lekár a je členom diagnostického tímu Grega Housea.

Kategória:Dr. House
Kategória:Fiktívne obete samovrážd
Boje v Taliansku počas druhej svetovej vojny

**Talianska kampaň** alebo **taliansky front** predstavuje hlavnú časť poslednej fázy bojov druhej svetovej vojny v Stredomorí. Zahŕňa ťaženie jednotiek Spojencov naprieč Sicíliou a Apeninským polostrovom. V jej priebehu boli štáty Osi systematicky vytlačené z oblasti na sever bez sebe menšej šance na zvrat. 

Bojové operácie sa začali vylodením na Sicílii (operácia Husky). Po jej obsadení pokračovali vylodením na talianskej pevnine (operácia Avalanche). Spojenecký postup však nebol dostatočne dynamický a vojskám osi sa ho podarilo zastaviť. V januári 1944 sa preto spojenci pokúsili obísť nepriateľskú obranu označovanú ako Zimná línia vylodením pri Anziu a Nettune (operácia Shingle). Útok však nenapredoval dostatočne rýchlo a prielom z predmostia sa podaril až v máji. V tej istej dobe sa rozhoreli boje o Monte Cassino. Rím bol oslobodený 4. júna 1944. Nemci však zabránili významnému prieniku na sever na Gótskej línii v predpolí Álp. Počas kampane zasiahli do bojov okrem talianskych partizánov aj talianske jednotky bojujúce na strane Spojencov. Ku koncu apríla sa spojencom podarilo oslobodiť Benátky a Terst. Nemeckí velitelia začali rokovať o kapitulácii. Boje skončili 8. mája 1945.

## Iné projekty

## Externé odkazy
* World War II 
* Ortona and the Italian Campaign - 65th Anniversary 
* World War II propaganda leaflets - use in Italy.
* BBC's flash video of the Italian Campaign
* Canadian Newspapers and the Second World War - The Sicilian and Italian Campaigns, 1943-1945
* CBC Digital Archives - The Italian Campaign
* Italian Partisan  
* ''Italy Volume I, The Sangro to Cassino'' the New Zealand Official War History
* ''Italy Volume II, From Cassino to Trieste'' the New Zealand Official War History

Kategória:Bojiská druhej svetovej vojny
Najväčší spoločný deliteľ

**Najväčší spoločný deliteľ** (značený **NSD**, **D**, príp. **GCD** z anglického *greatest common divisor*) dvoch celých čísel je najväčšie číslo také, že bezo zvyšku delí obe čísla, tzn. najväčšie číslo, ktorým sú obe čísla deliteľné. Napríklad najväčší spoločný deliteľ čísel 15 a 20 je 5 (číslo 5 delí obe čísla, žiadne väčšie číslo s touto vlastnosťou už neexistuje; napr. číslo 10 delí druhé číslo, ale nie prvé).

Všeobecnejšie je možné hovoriť o najväčšom spoločnom deliteli celej množiny čísel - tým je najväčšie číslo také, že bezo zvyšku delí všetky čísla v množine.

## Definícia
:\operatorname{NSD}(a, b) = \max \{ n \in \mathbb{N} : n \mid a \wedge n \mid b \}

## Vlastnosti
* Určenie najväčšieho spoločného deliteľa je matematická operácia, ktorá je
**idempotentná, 
*: \operatorname{NSD}(a, a) = a
**asociatívna 
*: \operatorname{NSD}(\operatorname{NSD}(a, b), c) = \operatorname{NSD}(a, (\operatorname{NSD}(b, c))
**a komutatívna.
*: \operatorname{NSD}(a, b) = \operatorname{NSD}(b, a)
* Súčin najväčšieho spoločného deliteľa a najmenšieho spoločného násobku dvoch čísel sa rovná súčinu týchto dvoch čísel:
*: \operatorname{NSD}(a, b) \operatorname{nsn}(a, b) = ab
* \operatorname{NSD}(a, b) = \operatorname{NSD}(a, b-a) (pre b > a). Túto vlastnosť využíva Euklidov algoritmus:
*: Označme D_1 množinu spoločných deliteľov čísel a, b a D_2 množinu spoločných deliteľov čísel a, b-a. Uvedomíme si, že
*::d \mid a \land d \mid (b-a) \Rightarrow d\mid a \land d \mid b \Rightarrow \operatorname{NSD}(a, b-a) \in D_1
*::d \mid a \land d \mid b \Rightarrow d \mid a \land d \mid (b-a) \Rightarrow \operatorname{NSD}(a, b) \in D_2
*:Ak by \operatorname{NSD}(a, b) > \operatorname{NSD}(a, b-a), dostali by sme spor, pretože v množine D_2 by bol väčší prvok ako \operatorname{NSD}(a, b-a). Podobný spor by sme dostali, ak by \operatorname{NSD}(a, b) . Preto \operatorname{NSD}(a, b) = \operatorname{NSD}(a, b-a).

## Výpočet
Najväčšieho spoločného deliteľa dvoch čísel (a vďaka asociatívnosti i ľubovoľne mnohých) možno určiť prostredníctvom prvočíselného rozkladu oboch čísel, ako súčin prvočísel umocnený na najmenší z exponentov pri príslušnom prvočísle v rozkladoch:

Nech \prod_i p_i^{e_i} je prvočíselný rozklad čísla a a \prod_i p_i^{f_i} prvočíselný rozklad čísla b.
Potom
:\operatorname{NSD}(a, b) = \prod_i p_i^{\min {(e_i, f_i)}}.

Napríklad najväčšieho spoločného deliteľa čísel 136 a 204 možno nájsť tak, že zistíme, že 136=2³ × 17 a 204= 2² × 3 × 17. V rozkladoch sa vyskytujú prvočísla 2, 3 a 17 s exponentmi 3, 0, 1 pri menšom čísle a 2, 1, 1 pri väčšom čísle. Výsledný NSD je potom súčinom prvočísel vyskytujúcich sa v oboch rozkladoch umocnených na príslušné najmenšie exponenty, teda 2² × 17=68.

Tento výpočet je ľahko pochopiteľný, ale v praxi úplne nepoužiteľný s výnimkou veľmi malých čísel, pretože získanie rozkladu na prvočísla je extrémne náročná operácia.

Pre praktické výpočty slúžia výrazne rýchlejšie algoritmy, hlavne tzv. Euklidov algoritmus.

## Referencie

## Pozri aj
* Najmenší spoločný násobok
* Nesúdeliteľné čísla
* Euklidov algoritmus

## Externé odkazy
* Najväčší spoločný deliteľ 

## Zdroj

Kategória:Teória čísel
Bad Brains

**Bad Brains** bola bola americká hudobná skupina, hrajúca hardcore punk. Kapela bola založená vo Washingtone D.C.  v roku 1977. Je známa ako jedna z kapiel zakladajúca hardcore punk.

## Discografia
### Štúdiové albumy
**[[Bad Brains (album)]]* (1982, ROIR Records)
**[[Rock for Light]]* (1983, Caroline Records)
**[[I Against I]]* (November 1986, SST Records)
**[[Quickness]]* (September 14, 1989, Caroline Records)
**[[Rise (Bad Brains album)|Rise]]* (August 17, 1993, Epic Records)
**[[God of Love (album)|God of Love]]* (May 9, 1995, Maverick Records)
**[[I & I Survived]]* (November 26, 2002, DC Records)
**[[Build a Nation]]* (June 26, 2007, Megaforce Records)

### Živé albumy
**[[Live at CBGB's 1982]]* (nahraté live v roku 1982 – vydané v r. 2006, MVD Records)
**[[The Youth Are Getting Restless]]* (nahraté live v r. 1987, vydané in 1990, SST Records)
**[[Live (Bad Brains album)|Live]]* (nahraté live v r. 1984 – vydané in 1988, SST Records)
**[[A Bad Brains Reunion Live from Maritime Hall]]* (nahraté live v r. 1999, vydané in 2001, 2B1 Records)

### 7" Single
**[[The Omega Sessions]]* (v r. 1997 demo nahrávka, nahraté v r. 1980, vydané ako 10" nahrávka a 9" Picture Disk a CD-EP Victory Records)
**[[Spirit Electricity]]* (1988, Bad Brains Records)

### Kompilácie
**[[New York Thrash]] (1982)
**Rat Music for Rat People* ([[David Ferguson (impresario)|CD Presents]], 1982)
**Black Dots (nahraté v r. 1979)* (1996)
**Banned in D.C.* (2003)

===Videá===
**Live at CBGB's 1982'' (2006, Music Video Distributors)

### Single
*"Pay to Cum" b/w "Stay Close to Me" (7" 45 rpm, 1980, Bad Brains Records BB001)
*"I Luv I Jah" b/w "I"/"Sailin' On"/"Big Take Over" (12" 1982, Alternative Tenticles UK)
*"Destroy Babylon/Coptic Times/Joshua's Song//I and I Survive" (12" 1982, Bad Brains Records)

Kategória:Hudobné skupiny z 1977
Kategória:Hardcorepunkové hudobné skupiny USA
Kategória:Punkrockové hudobné skupiny USA
Lafnitz

**Lafnitz** môže byť:

* rieka v Rakúsku na hraniciach medzi spolkovými krajinami Burgenland a Štajersko, pozri Lafnitz (rieka)
* obec v Rakúsku v spolkovej krajine Štajersko, pri rovnomennej rieke, pozri Lafnitz (Štajersko)
Belia Darzu

**Belia Darzu**, Temná Pani zo Sithov, je postava z fiktívneho sveta Hviezdnych vojen. 

Vládla v období 1250-1230 BBY. Nosila silné brnenie posilnené temnou stranou, ktoré jej umožňovalo stať sa neviditeľnou. Bola zavraždená na planéte Tython.

## Externé odkazy
* Belia Darzu na *starwars.wikia.com* 

Kategória:Postavy Hviezdnych vojen
Chewbacca

náhľad|Chewbacca (vľavo) a Jawa
**Chewbacca** je fiktívna postava zo ságy Star Wars. Vystupuje vo filmoch Star Wars: Epizóda III – Pomsta Sithov, Star Wars: Epizóda IV – Nová nádej, Star Wars: Epizóda V – Impérium vracia úder a Star Wars: Epizóda VI – Návrat Jediho. Je známy ako pilot na lodi Hana Sola (jeho najlepšieho priateľa) s názvom Millennium Falcon. Jeho rodná planéta je Kashyyyk.

## Externé odkazy
* Chewbacca na *starwars.com* 
* Chewbacca na *starwars.wikia.com* 

Kategória:Postavy Hviezdnych vojen
Cordé

**Cordé** je fiktívna postava zo sveta Star Wars, služobná Padmé Amidaly. Na začiatku druhej epizódy (Klonovaní útočia) umrela v prestrojení za senátorku Amidalu a tým jej zachránila život.

Kategória:Postavy Hviezdnych vojen
Racine

**Racine** môže byť:

## Mesto
**Racine** ako mesto v Spojených štátoch:
*Racine (Wisconsin), najväčšie
*Racine (Minnesota)
*Racine (Missouri)
*Racine (Ohio)
*Racine (Západná Virgínia)
*Racine County (Wisconsin)

## Umenie
*Jean Racine – francúzsky dramatik
*Racine (skupina) – anglická hudobná skupina
*Bruno Racine (* 1951) – francúzsky úradník a spisovateľ
Rozhľadňa

[thumb|[Eiffelova veža v Paríži]]
[thumb|[Nový most (Bratislava)|Nový most v Bratislave]]
thumb|Krupinská Vartovka, protiturecká pozorovacia veža zo 16. storočia
[thumb|[Vyhliadková veža (Košice)|Vyhliadková veža na vrchu Hradová v Košiciach]]
[thumb|Turistická rozhľadňa na [Veľký Lopeník|Veľkom Lopeníku v Bielych Karpatoch]]

**Rozhľadňa** alebo **vyhliadková veža** je verejnosti prístupná stavba s vyhliadkovým priestorom nad úrovňou okolitého terénu a porastu, najčastejšie umožňujúca panoramatický 360° rozhľad. Môže byť vybudovaná ako samostatná účelová stavba, prípadne ako súčasť inej stavby, napr. kostola, vysielača, piliera, chaty a pod. Samostatné rozhľadne majú najčastejšie tvar veže, vybudovanej z kameňa, dreva, železa, alebo kombinácie materiálov.

Mestské rozhľadne umožňujú panoramatický rozhľad na mesto a nachádzajú sa buď priamo v meste, alebo v bezprostrednom okolí. Typickými mestskými rozhľadňami sú napr. Eiffelova veža v Paríži, Petřínska rozhľadňa v Prahe, alebo reštaurácia na Novom moste v Bratislave. 

Turistické rozhľadne sa zvyčajne nachádzajú na vrchoch a iných vhodných miestach, odkiaľ nie je prirodzený panoramatický výhľad kvôli porastu alebo tvaru terénu. Budujú ich najčastejšie regionálne samosprávy, lokálne spolky, niekedy aj jednotlivci.

## Význam
Okrem zvýšenia turistickej atraktivity lokality majú rozhľadne aj významný spoločenský a duchovný rozmer – na ich výstavbe a udržiavaní sa často spolupodieľajú ľudia so širokého okolia a rozhľadňa slúži ako miesto pre stretávanie sa, cieľ prechádzok, výletov, miesto konania osláv a pod. Aj samotné otváranie novovybudovanej či zrekonštruovanej rozhľadne a následné výročia bývajú často významnými regionálnymi spoločenskými udalosťami. 

Rozhľadne, v krajine už zďaleka dobre viditeľné, plnia aj reprezentatívny účel – demonštrujú schopnosti, zviditeľňujú a prinášajú prestíž ich tvorcom a celému regiónu.

Niektoré rozhľadne majú tiež zaujímavé architektonické riešenie (napr. mnohé z rozhľadní v Česku), prípadne významnú historickú hodnotu (napr. Vartovka v Krupine, postavená pred rokom 1564, slúžiaca ako protiturecká pozorovateľňa, alebo rozhľadňa na Sitne, pôvodne postavená grófom Kohárym v roku 1736, po požiari obnovená v roku 1886).

## Rozhľadne na Slovensku

## Pozri aj
* Zoznam najvyšších stavieb na Slovensku
* Zoznam najvyšších budov sveta

## Iné projekty

## Externé odkazy
* Rozhľadne na Slovensku
** Zoznam rozhľadní na Slovensku na rozhladne.szm.sk
** Zoznam rozhľadní na Slovensku na turistik.sk 
** Rozhľadňa - estetická analýza (blog)
* Rozhľadne v Česku
** Zoznam rozhľadní v Česku na rozhlednyunas.cz  (česky)
** História rozhľadní v Česku a vo svete, dobové fotografie a ilustrácie  (česky)
** Ako stavať a ako nestavať rozhľadne  (česky)
** České komunitné fórum, venované rozhľadniam (česky)
** České rozhledny s popisem jak se tam dostat (česky)
Živorodka ostropyská

**Živorodka ostropyská** resp. **ostrotlamá** (*Poecilia sphenops*) je druh ryby z čeľade živorodkovité (*Poeciliidae*). Tiež známa pod menom **Molly.**

## Pôvod
Živorodka ostropyská pochádza z Ameriky (Texas až Venezuela).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Živorodkovité
Kategória:Akváriové ryby
Mečúň mexický

**Mečúň mexický** () je druh ryby z čeľade živorodkovité (*Poeciliidae*).

## Pôvod
Mečúň mexický pochádza zo Strednej Ameriky (južné Mexiko, Guatemala).Typickým životným prostredím mečúňov sú plytké,silne zarastené toky(nížinné oblasti Mexického zálivu).Tamojšie početné rieky a potoky majú väčšinou stredne tvrdú až tvrdú mierne alkalickú vodu.

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Živorodkovité
Kategória:Akváriové ryby
Štrukturalizmus

**Štrukturalizmus** môže byť:
*všeobecne: pozri štrukturalizmus (humanitné vedy)
*špecificky najmä:
**v jazykovede: pozri štrukturalizmus (jazykoveda)
**vo filozofii: skrátene filozofický štrukturalizmus
**v sociológii: pozri štrukturalizmus (sociológia)
**v etnológii (antropológii): pozri štrukturalizmus (etnológia)
**v estetike a literatúre: pozri štrukturalizmus (estetika)
**v psychológii: pozri štrukturalizmus (psychológia)
**v teatrológii: pozri štrukturalizmus (teatrológia)
**v ekonómii: smer ekonomického myslenia v 20. storočí, pôvodne známy najmä z Latinskej Ameriky, pozri štrukturalizmus (ekonómia)
**v architektúre: súčasný architektonický smer, pozri štrukturalizmus (architektúra)
Ako sa to robí

**Ako sa to robí**, pôvodne *How It's Made* je televízny program, natáčaný v Quebecu v Kanade. Dokumentárny program ukazuje postup pri výrobe bežných, každodenných predmetov. Má 130 epizód s trvaním 24 minút.

## Zdroj

## Externé odkazy
*www.commentcestfait.com - oficiálna stránka 

Kategória:Televízne relácie